राम्रो खेल्ने इंग्ल्यान्डको विश्वास
सिड्नीमा खेलेको अनुभवका कारण लेग स्पिनर म्यासन क्रेनले बिहीबार सुरु हुने अन्तिम तथा पाँचौं एसेज टेस्टमा इंग्ल्यान्डबाट डेब्यु अवसर पाउन सक्छन् । यो पाहुना टिमका लागि अस्ट्ेरलियाविरुद्ध प्रतिष्ठाको लडाइँ हुनेछ । शृंखलामा ३–० ले पछाडि रहेर एसेज गुमाइसकेको इंग्ल्यान्डले अन्तिम खेललाई टिममा परिवर्तन गर्न चाहेको छ । यस्तोमा मोइन अली टिममा नपर्न सक्छन् । उनको स्थान लिन सक्छन् क्रेनले । 
सिड्नी — सिड्नीमा खेलेको अनुभवका कारण लेग स्पिनर म्यासन क्रेनले बिहीबार सुरु हुने अन्तिम तथा पाँचौं एसेज टेस्टमा इंग्ल्यान्डबाट डेब्यु अवसर पाउन सक्छन् । यो पाहुना टिमका लागि अस्ट्ेरलियाविरुद्ध प्रतिष्ठाको लडाइँ हुनेछ । शृंखलामा ३–० ले पछाडि रहेर एसेज गुमाइसकेको इंग्ल्यान्डले अन्तिम खेललाई टिममा परिवर्तन गर्न चाहेको छ । यस्तोमा मोइन अली टिममा नपर्न सक्छन् । उनको स्थान लिन सक्छन् क्रेनले । इंग्ल्यान्डका लागि ४८ टेस्ट खेलेका अलीले अस्ट्ेरलिया भ्रमण सुरु गर्दा उनको छवि सफल अलराउन्डरका रूपमा थियो । तर, उनले पूरा शृंखलामै कमजोर प्रदर्शन गरेका छन् । उनले अहिलेसम्म तीन विकेट लिँदै १९ रनको औसतमा ब्याटिङ गरेका छन् । सिड्नीको पिचमा बल ‘टर्न’ हुने हुँदा पनि क्रेनको सम्भावना बढेको हो । गत वर्ष न्यु साउथ वेल्सबाट खेल्दै २० वर्षीय ह्याम्पसायर खेलाडीले प्रख्यात यस सिड्नी मैदानमा ५विकेट लिएका थिए । उनको प्रदर्शनका कारण सेफिल्ड सिल्डमा न्यु साउथ वेल्सले साउथ अस्ट्ेरलियामाथि जित निकालेको थियो । ‘शृंखला गुमाइसकेको स्थितिमा नयाँ तथा युवा खेलाडीलाई मौका दिनु राम्रो हुनसक्छ,’ इंग्लिस प्रशिक्षक ट्ेरभर बेलिसले भनेका छन् । बेलिसले क्रेनका लागि टेस्टमा डेब्यु गर्ने उपयुक्त समय पनि आएको बताए । ‘क्रेन निकै राम्रा खेलाडी हुन् । उनले जति धेरै माथिल्लो स्तरमा क्रिकेट खेल्नेछन्, उति नै उनको प्रदर्शन अझ राम्रो हुनेछ ।’चौथो टेस्टमा इंग्ल्यान्ड अस्ट्ेरलियामाथि हाबी रहे पनि घरेलु कप्तान स्टिभ स्मिथले अन्तिम पाँचौं पूरा टिम ब्याटिङ गर्दै बराबरीको नतिजा निकालेका थिए । मेलबर्नको त्यो खेलअघिसम्म खराब खेलिरहेका पुराना तथा अनुभवी खेलाडी एलिस्टर कुक र स्टुवार्ट ब्रोडको स्थान अनिश्चित बनेको थियो । तर, कुकले त्यस टेस्टमा नटआउट २ सय ४४ रन बनाए भने ब्रोडले ५ विकेटको प्रदर्शन गर्दै सानदार बलिङ प्रस्तुत गरेका थिए । ‘अहिले हाम्रो टिम राम्रो देखिएको छ । शृंखलाको सुरुमा टिमजस्तो थियो, अहिले त्यसमा परिवर्तन भएको छ । सिड्नीमा अझ राम्रो खेल्ने प्रयास हुनेछ,’ इंग्लिस कप्तान जो रुटले भनेका छन् । सिड्नीमा भएका एसेजका पछिल्ला चार टेस्टमध्ये इंग्ल्यान्ड दुई खेलमा विजयी छ । यसपल्ट पनि यस्तै सफलता चुम्ने हो भने उसले सबैभन्दा पहिले अस्ट्ेरलियाली कप्तान स्मिथको चुनौती पार गर्नुपर्नेछ । शृंखलामा उत्कृष्ट प्रदर्शन गरिरहेका स्मिथले तीन शतक बनाएका छन् । उनको औसत १ सय ५१ रन छ । 